CELEX: C2005/205/21
Language: el
Date: 2005-08-20 00:00:00
Title: Υπόθεση C-254/05: Προσφυγή της Επιτροπής των Ευρωπαϊκών Κοινοτήτων κατά του Βασιλείου του Βελγίου, που ασκήθηκε στις 16 Ιουνίου 2005

20.8.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 205/11
            
         Προσφυγή της Επιτροπής των Ευρωπαϊκών Κοινοτήτων κατά του Βασιλείου του Βελγίου, που ασκήθηκε στις 16 Ιουνίου 2005
   (Υπόθεση C-254/05)
   (2005/C 205/21)
   Γλώσσα διαδικασίας: η γαλλική
   Η Επιτροπή των Ευρωπαϊκών Κοινοτήτων, εκπροσωπούμενη από τον Bruno Stromsky, με τόπο επιδόσεων στο Λουξεμβούργο, άσκησε στις 16 Ιουνίου 2005 ενώπιον του Δικαστηρίου των Ευρωπαϊκών Κοινοτήτων προσφυγή κατά του Βασιλείου του Βελγίου.
   Η Επιτροπή των Ευρωπαϊκών Κοινοτήτων ζητεί από το Δικαστήριο:
   
               1.
            
            
               να διαπιστώσει ότι το Βασίλειο του Βελγίου, επιβάλλοντας όπως τα συστήματα αυτόματης πυρανιχνεύσεως μέσω σημειακού φωρατή, τα οποία κατασκευάζονται ή διατίθενται στο εμπόριο νομίμως εντός άλλου κράτους μέλους και δεν φέρουν τη σήμανση «EK»:
               
                           —
                        
                        
                           είναι σύμφωνα προς τo βελγικό πρότυπο NBN S21-100,
                        
                     
                           —
                        
                        
                           υπόκεινται σε έγκριση τύπου, εν προκειμένω από το BOSEC, εμπόδιο το οποίο επιτείνεται λόγω των δυσανάλογων δαπανών που προϋποθέτει η έγκριση αυτή,
                        
                     
                           —
                        
                        
                           υποβάλλονται σε δοκιμές και σε εξακριβώσεις στο πλαίσιο της εν λόγω εγκρίσεως τύπου, οι οποίες, κατ' ουσίαν, αποτελούν περιττή επανάληψη των ελέγχων που έχουν ήδη πραγματοποιηθεί στο πλαίσιο άλλων διαδικασιών εντός άλλου κράτους μέλους,
                        
                     παρέβη τις υποχρεώσεις που υπέχει από το άρθρο 28 της Συνθήκης ΕΚ.
            
         
               2.
            
            
               να καταδικάσει το Βασίλειο του Βελγίου στα δικαστικά έξοδα.
            
         Ισχυρισμοί και κύρια επιχειρήματα
   Κατά την Επιτροπή, η βελγική κανονιστική ρύθμιση εισάγει περιορισμούς στη χρήση των συσκευών πυρανιχνεύσεως που κατασκευάζονται ή διατίθενται στο εμπόριο νομίμως εντός άλλων κρατών μελών και, έτσι, είναι ασυμβίβαστη προς το άρθρο 28 ΕΚ, δεν δικαιολογείται δε βάσει του άρθρου 30 ΕΚ,